## Salomé Pradas sol·licita al ministre de Justícia inversions per a la rehabilitació dels òrgans judicials danyats pel temporal

*** La consellera valora la ràpida incorporació de jutges de reforç als partits judicials més saturats per actuacions derivades del temporal
* Insta a disposar de recursos per a rehabilitar la seu judicial de Catarroja i els jutjats de pau afectats**

La consellera de Justícia i Interior, Salomé Pradas, ha mantingut este dimarts una reunió amb el ministre de Justícia, Félix Bolaños, i li ha traslladat una sèrie de mesures per a atendre les necessitats urgents en matèria de Justícia amb la finalitat de pal·liar els efectes del temporal. Ho ha fet en la primera trobada del Grup de Resposta Immediata de la Generalitat en l’àmbit de Justícia en el qual han participat els equips de tots dos organismes.

La consellera de Justícia i Interior ha demanat la creació de línies de finançament per a escometre les reformes i rehabilitació necessàries pels danys materials patits en les seus judicials afectades pel temporal.

La consellera de Justícia i Interior ha explicat els danys en seus judicials pels efectes de la DANA, com en la seu de Catarroja, les dependències de la qual han quedat inaccessibles i el soterrani s’ha inundat, a més d’haver patit desperfectes en material informàtic i mobiliari. Per a recuperar eixes instal·lacions ha demanat recursos econòmics per a destinar-los a la rehabilitació dels jutjats de pau de fins a 58 municipis afectats.

Així mateix, Salomé Pradas ha agraït el reforç del Jutjat d’Instrucció número 2 de Torrent mitjançant la incorporació d’un jutge, igual que a Requena i Catarroja. De la mateixa manera, ha valorat la incorporació d’un lletrat més d’Administració de Justícia en cada un d’estos tres partits judicials.

Fecha: 05/11/2024